Els EUA amenacen Repsol amb «sancions devastadores» si no abandona Veneçuela\nMesura de represàlia\nWashington pressiona la companyia espanyola perquè deixi de bombar petroli veneçolà\nWashington - Dimarts, 19/05/2020 - 20:57\nEls Estats Units continuen estrenyent el cèrcol sobre Veneçuela i, per extensió, sobre les empreses estrangeres que operen al país caribeny. La Casa Blanca ha amenaçat aquest dimarts d’imposar «sancions devastadores» a la petroliera espanyola Repsol, i a la italiana Eni i l’índia Reliance, si continuen bombant cru veneçolà per vendre’l després en els mercats internacionals.\n«No hi ha hagut excepcions per a Chevron ni per a cap empresa del món», ha dit el director per a les Amèriques del Consell de Seguretat Nacional dels EUA, Mauricio Claver-Carone, en una entrevista a la televisió colombiana NTN24. La segona petrolera nord-americana més gran és una de les companyies que han hagut d’abandonar el país per complir les mesures punitives de Washington.\nEn la seva campanya per asfixiar el règim de Nicolás Maduro, el Departament del Tresor va autoritzar l’estiu passat la imposició de sancions contra les companyies energètiques internacionals que treballen amb Petróleos de Venezuela (PDVSA). I no era mentida. Al febrer va castigar Rosneft Trading, una subsidiària amb seu a Ginebra de la petrolera russa Rosneft, per ajudar PDVSA a circumval·lar les sancions. Un cop que es va estendre al març a TNK, una altra de les subsidiàries de l’energètica controlada pel Kremlin, tot i que compta en el seu capital amb poderosos accionistes minoritaris, com la britànica BP o el fons sobirà de Qatar.\nClaver-Carone ha remarcat en l’entrevista que Washington no ha fet excepcions amb cap petrolera, ni tan sols amb les de capital nord-americà, i ha instat Repsol, Eni i Reliance a abandonar Veneçuela si no volen córrer la mateixa sort que Rosneft. «Hem mostrat a aquestes tres empreses el que ha passat amb Rosneft Trading. Òbviament, les sancions per a aquestes tres empreses serien devastadores i no és el que volem que passi», ha afegit l’alt càrrec de l’Administració de Trump.\nEn una decisió sorprenent, Rosneft va anunciar el cap de setmana passat la venda de tots els seus actius i explotacions a Veneçuela a una altra companyia de propietat exclusiva del Govern rus, Roszarubzhneft. Una maniobra que obligaria Washington a sancionar directament el Kremlin si vol mantenir la pressió perquè Moscou es desvinculi completament del petroli veneçolà.\nRússia és, juntament amb la Xina, el principal soci internacional de Maduro. El canvi de propietat ha tingut alguns efectes immediats. Reuters informa que els petroliers de Rosneft que esperaven als ports veneçolans per carregar el cru s’han vist obligats a abandonar la regió buits.\nTemes: Nicolás Maduro Donald Trump Petroli Veneçuela


#Xerrada - Imperialisme: Què és i com el combatem? - marx21.net\nPor Marx21.net|2020-08-14T12:38:03+02:0026/01/2020|Categorías: Activitats|Etiquetas: David Karvala, Imperialismo, Internacional, Myca García|\nEl 3 de gener de 2020, Trump va fer assassinar a Qasem Soleimani, un destacat general i número dos de l’Estat iranià. Portava l’amenaça d’un conflicte molt més ampli, regional i potser mundial.\nFins ara, això no ha passat. Però sí que és una nova mostra del perill de la intervenció estatunidenca a la regió.\nA més a més, és obvi que Pròxim Orient fa anys que viu guerres i matances a mans de diferents actors, tant locals —Síria, Aràbia Saudita, Israel, Iran…— com externs.I les ingerències imperialistes externes no provenen només d’EUA.\nQuina és la naturalesa de l’imperialisme avui? I sobretot, com podem fer-li front?\nD’això parlarem en aquesta xerrada-debat.\nDonem les gràcies als i les companyes de la Casa de la Solidaritat per haver-nos cedit l’espai.


El petroli baixa en un any el 50%, mentre que la benzina només ho fa un 16%\nLa falta de competència entre les gran empreses explica la diferència\nRedacció 27/08/2015 - 14.14 Actualitzat 27/08/2015 - 21.32\nAquest estiu el petroli ha caigut als nivells de fa sis anys i mig, quan la crisi financera passava pel seu pitjor moment. En l'últim any, el cru s'ha abaratit un 50%, però, a l'hora d'omplir el dipòsit, no ha passat el mateix i el preu de la benzina no ha baixat ni una tercera part. La falta de competència és una de les causes d'aquest desequilibri i els col·lectius més afectats demanen que això s'acabi. Aquesta situació, que es repeteix, ja ha estat denunciada per la Comissió Nacional de la Competència.\nEl mes d'agost del 2014, el barril de petroli es pagava a 77 euros, mentre que un any després ha baixat fins a 38, una retallada del 50%. La gasolina de 95 octans ha passat de costar una mitjana d'1 euro i 42 cèntims a 1 euro amb 19, una baixada del 16%. El gasoil ha baixat en una proporció molt semblant i queda ben clara la distància amb la caiguda del cru, fins i tot considerant que una bona part del preu dels carburants són impostos.\nLa Comissió Nacional de la Competència està fent aquests dies una campanya de comunicació per fer que la companyia distribuïdora al major, CLH, no estigui dominada per les grans cadenes de benzineres, com passa ara mateix. És l'última iniciativa d'un organisme oficial que ha multat diverses vegades les petroleres i no ha aconseguit canviar el seu comportament.\nLa Federació d'Associacions de Transportistes, Fenadismer, ha fet aquesta setmana un comunicat en què es denuncia el sobrepreu dels combustibles i la falta de competència, que els perjudica especialment a ells, però també a tota l'economia.\nEl petroli baixa en un any el 50% i la benzina només baixa un 16%\nEls transportistes denuncien que el preu de la gasolina no reflecteix la baixada del preu del petroli


El Consell Escolar apressa TV-3 a liderar l’impuls a l’ús del català entre els joves\nLa situació lingüística a Catalunya\n«Fa anys va tenir una funció molt positiva. Ara ha perdut incidència i l’ha de recuperar», diu Viñas\nCreadors de continguts en català reclamen recolzament institucional i respecte al català col·loquial\n02 de de desembre del 2021. 20:38\nEl Consell Escolar de Catalunya ha celebrat aquest dijous una jornada de debat i anàlisi sobre l’ús de la llengua catalana en l’àmbit escolar que, segons un informe del Consell d’Avaluació del Sistema Educatiu de Catalunya, ha experimentat un descens, especialment entre els joves. La poca presència del català a les xarxes socials i a les plataformes audiovisuals s’apunta com una de les causes d’aquest retrocés. I són les xarxes i els mitjans audiovisuals el focus de bona part de les propostes d’actuació que està elaborant el Consell.\nEl Govern impulsa un pla per millorar l’ús del català als centres educatius\nEl president del Consell, Jesús Viñas, ha apuntat a TV-3 i ha urgit la cadena pública catalana a «assumir el lideratge» per revertir aquest descens de l’ús del català entre els joves «TV-3 és fonamental. Fa uns anys va fer una funció molt positiva. Ara ha perdut incidència i l’ha de recuperar», ha assenyalat en declaracions a EL PERIÓDICO. El Consell plantejarà la creació d’un canal en català dirigit als joves amb una oferta de continguts àmplia i que resulti interessant a aquest grup de població, així com promocionar la creació de continguts en català. Viñas ha posat l’exemple de la sèrie ‘Merlí’, realitzada en català i que va tenir un èxit que va transcendir la llengua.\n«El futur del català depèn que els joves el parlin», ha remarcat Viñas, que ha advertit que «si no actuem, l’ús del català anirà reduint-se i arribarem a un punt de no retorn».\nCatalà col·loquial i canal juvenil\nEn una taula rodona en el marc del mateix debat, Francina Gorina, cantant de La Queency, Pol Gise, creador de continguts, i Aladdine Azzuzi, periodista, han coincidit en la necessitat de «reforçar les plataformes en català per als joves» i han reclamat un paper més actiu de la Corporació Catalana de Mitjans Audiovisuals. «Fa falta un canal juvenil. Després del Súper 3, hi ha un buit per a l’audiència adolescent. No hi ha relleu», apuntava Azzuzi. Gisé ha denunciat el poc recolzament institucional als creadors de contingut en català: «Amb els meus vídeos des de casa tinc més visites que un programa de TV-3 que ha comptat amb grans recursos econòmics. Nosaltres entretenim qui hauria d’estar entretenint la Corpo».\nDues lectures del text del 2018\n¿Què diu la directiva europea sobre la protecció de les llengües?\nPer la seva banda, Gorina ha reclamat recolzament al català col·loquial. «No s’ha de criminalitzar el català col·loquial que utilitzen els joves perquè no sigui acadèmicament perfecte. Si ho fem, podem allunyar-los de la llengua que coneixen». Ha posat l’exemple del ‘Millonaria’ de Rosalía: «Molts se li van tirar a sobre perquè va dir ‘cumpleanys’. Potser la pròxima vegada es pensa si utilitza el català en una cançó». L’objectiu, han conclòs, és que els joves no vegin el català només com a llengua acadèmica, escolar, sinó com una llengua útil de comunicació entre iguals.\nEducació a Catalunya Castellà Català Immersió lingüística


Dos homes entren a robar en una casa de Sant Cugat amb mascaretes sanitàries - TV SantCugat.cat\n17/03/2020 – REDACCIÓ /\nEls presumptes lladres portaven mascaretes sanitàries i els van enxampar in fraganti quan sortien de la casa que acabaven de forçar.\nEls dentinguts portaven mascaretes sanitàries. Foto: Mossos d’Esquadra.\nEls Mossos d’Esquadra de la Unitat de Seguretat Ciutadana de la comissaria de Sant Cugat van detenir ahir dos homes, de 35 i 31 anys i de nacionalitat xilena, com a presumptes autors d’un robatori amb força en una casa del barri de Mira-sol.\nEls fets van tenir lloc a les 19 h quan els Mossos d’Esquadra van rebre l’avís d’una alarma activa en una casa de Mira-sol. En arribar, els efectius van comprovar que l’entrada estava forçada i van identificar dos homes que duien mascaretes verdes sanitàries i que es trobaven al costat de la casa.\nEls agents juntament amb el propietari de la casa van revisar les imatges de la càmera de seguretat i van comprovar que efectivament els detinguts eren els lladres que havien entrat dins de la casa amb mascaretes sanitàries.\nEls lladres portaven a les butxaques uns guants de color negre i els agents van localitzar un tornavís de grans dimensions que els dos homes havien llençat en una jardinera propera al domicili violentat.\nImatges dels lladres a l’interior de l’habitatge captades per les càmeres de seguretat\nEls detinguts, que feia només cinc dies que havien complert condemna per fets similars, van ser detinguts per un robatori amb força i han passat a disposició judicial davant el jutjat en funcions de guàrdia de Rubí que ha decretat el seu ingrés a presó.


INS Josep Pla | ESO i Batxillerat a Barcelona | Pàgina 18\nJuli A. Climent Gallego24/03/17\nEls alumnes d’Història de l’Art han fet una sortida didàctica al MNAC, el Pavelló Mies van der Rohe i l’exposició “Art i cinema” del CaixaForum.\nBlog de Batxillerat, Portada Ciències Socials, Sortides 0\nProva d’accés als cicles formatius de Grau Mitjà (CFGM) i de Grau Superior (CFGS)\nEl dia 20 de març comencen les inscripcions a les proves d’accés als Cicles Formatius de Grau Mitjà i al Cicles Formatius de Grau Superior.\nA la pàgina Estudis postobligatoris sense el graduat de la web de l’institut es pot ampliar la informació sobre les proves d’accés als CFGM i s’hi troben enllaços a proves d’anys anteriors. També hi ha informació detallada a la web del Departament d’Ensenyament.\nA la pàgina Orientació Batxillerat de la web de l’institut es pot ampliar la informació sobre les proves d’accés als CFGS i s’hi troben enllaços a proves d’anys anteriors. També hi ha informació detallada a la web del Departament d’Ensenyament.\nBlog de Batxillerat, ESO 4, Portada Orientació 0\nMA.SILVIA TORRALBA CLUSA14/03/17\nEl projecte de geometria al butlletí electrònic del districte d’Horta-Guinardó\nEn el Butlletí Electrònic del Districte d’Horta-Guinardó surt publicat el projecte de Geometria 03’1416 que impulsen els centres educatius del districte juntament amb els Serveis educatius.\nAvui el nostre institut comença les activitats amb les seves escoles adscrites de la zona.\nAviat podreu tenir… Llegeix més»\nESO 1, ESO 3, Matemàtiques, Portada 0\nCom cada any a Barcelona es celebra el Saló de l’Ensenyament. Recomanem la visita a l’alumnat de 4t d’ESO i al de Batxillerat.\nDates: del 22 al 26 de març de 2017.\nUbicació: Recinte de Montjuïc. Palau 2 (Pl. Univers. Av. Reina Maria Cristina, s/n, 08004, Barcelona).\nEs poden comprar les entrades des de la web del Saló de l’Ensenyament. Per garantir l’accés als visitants i vetllar per la seguretat en el recinte cal escollir el torn de visites (matí o tarda), en el moment de fer la sol·licitud de compra anticipada.\nTrobareu més informació a la Web del Departament d’Ensenyament.\nBlog de Batxillerat, ESO 4, ESO 4A, ESO 4B, ESO 4C, Portada Orientació 0\n“Oliver Twist” amb MIQUEL PUJADÓ\nEl dilluns 20 de febrer ens va venir a fer el taller Viure els clàssics en Miquel Pujadó sobre el llibre que vam llegir el trimestre passat “Oliver Twist”.\nEns va explicar moltes coses, però les que més ens van cridar l’atenció van ser les que a continuació relacionem.\nAl segle XIX la gent era molt pobre i no podien comprar-se un llibre. El que feien els autors era publicar el llibre per capítols al diari, i si veien molta demanda per part de gent amb diners publicaven el llibre. Això també els podia servir per veure si el llibre agradaria a la gent.\nAlguns diaris els portaven d’Anglaterra a Amèrica i de vegades quan la gent estava molt intrigada per algun final que estava obert i no podien esperar més, abans que el vaixell amarrés, els demanaven cridant als mariners que transportaven els diaris que els diguessin què passava amb aquest o l’altre personatge.\nUna altra cosa que també ens va sobtar va ser quan ens va explicar que l’escriptor de Sherlock Holmes es va cansar del seu personatge i el va matar. La gent que s’estimava molt les seves històries es plantaven davant de casa seva amb tires de dol.\nEll també ens va explicar una cosa molt curiosa: al segle XVIII, a Anglaterra, la gent pobre que no tenia lloc on dormir i que no podia dormir al carrer pel fred, ja que hi havia risc de mort, amb una moneda pagava un hostatge per poder dormir en un banc. La gent mentre dormia estava lligada amb una corda per no caure mentre descansava. A les sis del matí deslligaven la corda i totes les persones que dormien en aquell banc queien a terra i eren obligats a marxar.\nDurant el taller ens va cantar una cançó seva, i per cert canta molt bé, que es titula “Hecatòmbola”. Té una melodia que recorda a la fira, però parla de problemes que passan també avui en dia als nenes i nens: com per exemple la discriminació o la pobresa infantil.\nEns ha agradat molt la seva visita i esperem que torni ben aviat.\nGRÀCIES MIQUEL PUJADÓ!\nJúlia Alegre, Lara Alonso, Berta Escobedo i Júlia Perales\nESO 2, ESO 2A, ESO 2B, ESO 2C, Portada Expressió escrita, Llengua i literatura catalana., Tallers 0\nTrobada interinstituts Horta-Guinardó de voleibol per a 2n d’ESO\nEl passat divendres, 3 de març va tenir lloc la trobada interinstituts que organitza el Servei educatiu d’Horta-Guinardó per potenciar el voleibol entre l’alumnat de 2n d’ESO, posar en pràctica els conceptes apresos a classe i fomentar la relació i el contacte entre els centres que hi han participat.\nS’han trobat més de 250 alumnes dels instituts Joan Brossa, Goya i Josep Pla.\nLa jornada ha estat molt positiva i una parell de grups del Pla van quedar molt ben classificats.\nESO 2, ESO 2A, ESO 2B, ESO 2C, General, Portada Educació Física, Sortides 0\nParticipació al projecte 03’1416 de geometria\nL’institut Josep Pla participa al projecte 03’1416 Geometria amb les escoles i instituts d’Horta-Guinardó.\nEl projecte té com a objectius potenciar el treball de geometria amb l’alumnat de tots els centres públics del districte d’Horta-Guinardó, enfortir el treball en xarxa que es porta a terme… Llegeix més»\nESO 1, ESO 3, Matemàtiques, Portada Projectes, Sortides 0\nEN RESIDÈNCIA de l’institut Josep Pla en una publicació\nFa 4 anys l’institut Josep Pla va participar en el projecte EN RESIDÈNCIA, creadors als instituts de Barcelona. Amb l’artista Marta Galán com a resident, un grup d’alumnes de 4t ESO va crear una acció que es va titular A mà d’obra i que es va representar a l’Espai Jove Les Basses.\nEnguany, en la darrera edició de la revista ENTREACTE (publicació promoguda per l’AADPC-Associació d’Actors i Directors Professionals de Catalunya) l’article Joves i no sobradament espectadors (pàgs. 22-27), parla dels vincles entre adolescents i creació escènica contemporània. Hi destaca el programa EN RESiDÈNCiA i s’hi ha inclòs una imatge de la residència feta a l’institut Josep Pla.\nAdjuntem l’edició de la revista en paper (pdf).\nCarnaval 2017 Institut Josep Pla\nUn any més hem celebrat una de les festes grosses del curs. Hi ha hagut molta participació amb un munt de comparses i de disfresses ben variades.\nAviat penjarem fotografies i vídeos i podreu veure les comparses guanyadores. De moment, podeu veure la tripulació de la companyia Air Pla que ha triomfat en l’actuació que ha inaugurat la festa!!\nBlog de Batxillerat, Blogs de l'ESO, Portada Carnaval, Jornades festives 0\nReunió del Projecte Erasmus+ a Erding (Baviera)\nTweets by pla_ins


Taj Mahal fins a Jaipur\nSense paraules! A les 5:30 en peu per a poder veure açó!! (La calor també ha matinat!!) No hi ha paraules per a poder descriure'l! Ah.. La Kika també us mana besets! Hem pogut anar prompte i per tant no hi havia molta gent! Un gust! Ara en el hotel de nou desdijunar que hui eixim cap a Jaipur on estarem dos dies!! De cami a Jaipur hem parat en una tenda d'estores (ja se sap que intenten traure la pasta...) pero la excusa de 'som asmatics' ha funcionat jeje També hem parat en Fatehpur Sikri. Ha caigut una bona aigua i ha refrescat l'ambient així que perfecte! La Kika diu que aquesta ciutat de pedra roja està un poc abandonada i que els venedors i guies son extremadament pesats! Així com a altres llocs amb un 'no gràcies' ha sigut suficient aquí fins i tot Yasmin quasi s'ha barallat amb un 'tio m'estas embafant!!' Hem tornat al cotxe i hem fet una paradeta per a dinar. Hem comprovat que aqui el 'sin picante' es un 'infierno en nue\nDe ruta estem ja. Alçar-se a les 3am no pot dur res bo. Hem marxat a l'aeroport. Per cert... GRÀCIES a N&N per l'hospitalitat!! Hem facturat les maletes i tenim son! I un vegada dins la terminal a desdijunar i a esperar!! I ho hem aconseguit desprès de perdre i recuperar la maleta, de que Pau perguera i recuperara la cartera i d'oblidar el codi del cadenat.... En fi, serien els nervis... Però no passa res, en un exercici de pau interior hem aconseguit no perdre els nervis jaja Besets de Pau i Yas!!! ----------------- Ja estem a Zurich no sense haver passat unes turbulències-infierno durant el vol. supose que x a compensar el mal rato ens han regalat una xocolata... Jo per a variar m'he dormit abans de despegar i m'he despertat quan hem aterrat. Bé durant les turbulències ens hem agafat a la cadira com les 'güeles' a l'ansa lateral dels cotxes i al bolso... En fi, ara a esperar a este aeroport mal indicat (10 mins per a trobar un bany!!!) i on fa un m\nde juliol 28, 2013\nHola!! Estem a Barcelona!! No ha res com tenir una cousin que et deixe fer nit allí! Demà a les 6:50 de la matinada ix el vol i hem d'estar al aeroport abans... Hem agafat un tren i quina casualitat que ens han projectat 'khatmandu un espejo en el cielo'. El camí s'ha fet un poc llarg però Hem arribat a Barna a les 14h i allí ens esperaven Noel i Neus amb el dinar fet!! I desprès siesta! Esta nit eixirem a sopar i a dormir de nou que la matinada que ens espera serà curiosa!! Besets de Pau i Yas!!\nde juliol 27, 2013\nHui és dia de fer maletes. L'habitació de convidats porta una setmana plena de coses que hem de dur i la casa plena de llistes de coses que no hem d'oblidar!!! Però hui és el dia que hem d'acabar amb les maletes. Mireu quin desastre!!!!! La part positiva és que ambdues maletes les tenim a mig plenar el que significa que podrem comprar-se cosetes!!! A rítme de la BSO de Slumdog Millionaire (serà per anar entrant en ambient) també ens hem pres la pastilleta de la malària... Hi ha que brindar no? Sobretot per a que no experimentem cap dels efectes adversos que pot produïr... I ja ho tenim quasi tot!! Ara solament queda relaxar-se!! Quines ganes teniiiim!!! Besets de Pau i Yas!!\nde juliol 26, 2013\nComencem en dos dies però la planificació ve de lluny! Ens hem vacunat d'Hepatitis, Febre Tifoidea , Còlera... La malària la tractarem prenent una píndola de Malarone cada dia. També ens emportem una farmaciola ben plena de medicines per tal de combatre els possibles entrebancs que trobem: picades de mosquits, dolors, cremades, bambolles a les sabates... Aixó és solament part de les medicines... i no caben quasi en la maleta!! També ens hem tret els visats per a poder entrar i els hem pagat a preu d'or!!! Els de Nepal els traurem quan arribem a Katmandú !! Però no passa res, en dos dies.... Namasté ! Besets de Pau i Yas\nHola! Som Pau i Yasmin i ens encanta entre altres coses viatjar! En tres dies comencem una aventura i per tenir-vos informats hem obert aquest bloc per tal que família i amics aneu seguint les nostres passes durant 20 dies per Índia i Nepal. Aquest bloc el tractarem d'actualitzar quan trobem connexió a internet, però no podem garantir que siga cada dia. Tenim una sorpresa (sempre que siga possible) que esperem que us faça riure durant la nostra estada per terres asiàtiques. Nosaltres tenim moltes ganes i solament ens queden tres dies per començar! Molts besets per a tots i esperem que us agrade ! Salutacions, Pau i Yasmin !!!!\nLife is a journey and starts with a step!


Torna a obrir-se al bany el llac de la Creueta del Coll\nDesprés de dos anys tancat el llac obre les seves portes al juliol\nTenim una bona notícia pels barcelonins més calorosos: El llac de la Creueta del Coll torna a obrir les seves portes. Després d’estar tancat durant dos estius, al juliol podrem tornar a gaudir del bany en les seves aigües.\nEl llac va tancar a l’inici de l’estiu de 2018 a causa de múltiples fugues d’aigua que van inutilitzar l'espai com a zona de bany. L’estiu passat van començar les obres, que van estar dividides en dues fases: l’enderroc i la reconstrucció. Per fi, després de dos llargs estius d’espera, l’Ajuntament de Barcelona ha confirmat la seva obertura.\nEs preveu que el llac, situat al parc de la Creueta del Coll al barri de Gràcia, s’obri durant la primera quinzena de juliol, però de moment no hi ha un dia confirmat, ja que encara s'està tramitant el contracte de gestió del servei i s’estan fent les últimes comprovacions del sistema de filtració de l’aigua.\nEl llac també s'haurà d'enfrontar a les noves restriccions sanitàries, com l’aforament limitat o les distàncies de seguretat, factors als quals tots ens haurem d’acostumar el pròxim estiu.\nNO T'HO PERDIS: La Casa Batlló reobre amb visites gratis per als residents a Catalunya


Jesús Vázquez ha aconseguit una espectacular fortuna amb el seu marit\nLa parella travessa un dels seus millors moments, tant a l'àmbit personal com econòmic\nper Redacció dimarts, 2 d’octubre 2018 - 13:35h | Actualitzat a 02/10/2018 13:57h\nEl presentador Jesús Vázquez en una imatge d'arxiu | Gtres\nUna de les cares més conegudes de la televisió nacional, i més concretament de Telecinco, és Jesús Vázquez.Un presentador molt estimat, però que sempre s'ha mostrat reticent a parlar de la seva vida privada. De fet, un detall menys conegut sobre Vázquez és que posseeix un patrimoni que arriba als vuit milions d'euros.\nHa estat el portal 'Jaleos' el que ha revelat aquesta setmana que el presentador d'X Factor España' és també un empresari exitós, al costat de la seva parella, Roberto Carlos. Els dos han creat i consolidat un teixit empresarial força important, que se sumen als contractes de llarga duració que Vázquez ha firmat amb Telecinco, que li permeten seguir cobrant sense tenir cap projecte en marxa.\nEls impressionants èxits empresarials de Vázquez\nSens dubte, Roberto Carlos ha estat un dels suports més grans de Jesús Vázquez, qui l'any 2005 va crear la companyia Bopreci S.L., dedicada a la gestió dels drets d'imatge, màrqueting i publicitaris, «canalitzats o derivats de qualsevol mitjà de comunicació». L'entitat no va tenir un camí fàcil, i l'any 2016 va tenir importants pèrdues, que ja ha aconseguit superar. L'any 2017, Bopreci S.L. va facturar uns 2,4 milions d'euros, amb els quals Jesús ha aconseguit sumar uns 4,2 milions d'euros al costat del seu marit.\nLa bona gestió va permetre fer altres passos importants, i és per això que després del primer encert empresarial els dos van decidir crear també Suset Madrid S.L., les activitats de la qual són força similars. Segons el mitjà mencionat, des de fa uns anys la companyia no factura res, però sí que obté uns beneficis destacables, com els 4.000 euros que va guanyar el 2016.\nA banda, també disposa d'un patrimoni de 923.000 euros, que pot servir-los per travessar un mal moment. Vinculada a aquesta última, també trobem Bretufas S.L., dedicada a la compra i venda de béns immobiliaris. En aquest cas, la societat disposa d'un capital de 2,9 milions d'euros.\nA post shared by Jesús Vázquez (@jvazquezoficial) on Jun 29, 2018 at 12:47am PDT\nUna parella gairebé perfecta\nAquesta estabilitat econòmica també ha permès a Jesús Vázquez i a Roberto Carlos viure en una luxosa mansió situada a la zona nord de Madrid. Després de disset mesos de relació, l'aniversari de la qual van celebrar el passat 29 de juny, el presentador no ha dubtat a compartir unes precioses paraules al seu compte de la xarxa social Instagram.\nRecordem que la parella ja va saltar a la fama per ser una de les primeres a casar-se després de la legalització del matrimoni homosexual, sota el govern del socialista José Luis Rodríguez Zapatero. Des de llavors, s'ha centrat a consolidar les seves vides, la seva casa i, naturalment, les seves empreses. Ara mateix, no es coneix cap projecte televisiu en el qual estigui immers Vázquez, però sembla que dedica el seu temps a col·laborar amb l'Agència de l'ONU per als Refugiats, intentant sensibilitzar el món sobre la seva situació.\nPrimeres paraules d'Alessandro Lequio després de la tornada del seu fill a casa\nJorge Javier Vázquez amplia la seva família amb un nou membre molt especial\nGot Talent Casament Telecinco


Butlletí Tanacat número 7 | Asfuncat\nButlletí Tanacat número 7\nJa teniu a la vostra disposició el butlletí Tanacat número 7 per descarregar en format PDF.\nEntre vàries notícies del sector funerari destaquem l’entrevista que en aquest número hem fet a en Josep Pedrals, professional veterà dels serveis funeraris a l’empresa Cabré Junqueras, que ens parla de com ha vist l’evolució del sector des que va començar a treballar als anys setanta del passat segle.\nUs podeu descarregar el pdf del Tanacat 7 clicant en aquest enllàç.\nI tot seguit, el vídeo de l’entrevista al sr. Pedrals amb subtítols per fer accessible el vídeo a les persones amb discapacitats sensorials:


La Franz Schubert Filharmonia arriba a Vila-seca amb el gran violinista Jesús Reina\nJesús Reina & Franz Schubert Filharmonia tocaran a l'Auditori Josep Carreras de Vila-seca | Instagram / @fchubertfilh\nEl concert serà el 10 de juny a l'Auditori Josep Carreras | S'interpretarà el Concert per a violí de Bruch i la Simfonia núm. 4 ‘Italiana’ de Mendelssohn\nper Albert Fuertes 09/06/2022 10:04h\nLa Franz Schubert Filharmonia (FSF) continua la seva gira de concerts per terres tarragonines. Després de l'actuació al Palau de Congressos de Tarragona amb les millors BSO de John Williams, ara actauran a l'Auditori Josep Carreras de Vila-seca.\nAquest divendres, 10 de juny, la FSF presentarà un concert en exclusiva a la localitat de la Costa Daurada. Un concert on s'estrena col·laboració amb un dels grans violinistes de l'actualitat, el malagueny Jesús Reina.\nUna fusió que es fa per primera vegada i s'estrenarà a Vila-seca abans d'iniciar una gira per diferents ciutats d'Andalusia. Un concert per gaudir i sentir la gran música del Romanticisme.\nUna gira on Reina interpretarà un dels concerts més estimats i bells del repertori, el Concert per a violí de Bruch, i el nostre director titular, Tomàs Grau, ens oferirà la captivadora i virtuosa Simfonia núm. 4 ‘Italiana’ de Mendelssohn.\nDesprés de l'estrena a l'Auditori Josep Carreras de Vila-seca, aquest concert es portarà a diverses ciutats andaluses. Una gira que tindrà continuïtat el dissabte 11 de juny, a dos quarts de nou del vespre, al Claustre de la Catedral d'Almeria.\nLa gira de la Franz Schubert Filharmonia i Jesús Reina es tancarà el diumenge 12 de juny amb dos concerts. Un a les dotze del matí al Teatre Municipal de Guadix, i el mateix diumenge a les vuit del vespre al Teatro Cervantes de Málaga.\nLes entrades per a tots els concerts de la FSF amb el reconegut violinista malagueny es poden comprar al web de l'orquestra.\nAnar a portada Última hora Costa Daurada Última hora música Última hora Vila-seca Última hora agenda


La cocaïna és present en set de cada deu morts per consum de drogues - Diari de Girona\nLa cocaïna és present en set de cada deu morts per consum de drogues\nL'estudi assenyala que la paranoia induïda arriba a afectar la meitat dels consumidors\nmadrid | otr/ddg 21.11.2008 | 01:00\nDe les 800 morts que es produeixen a l'any relacionades amb el consum de drogues, gairebé el 70 per cent s'havien produït després del consum de cocaïna, segons es desprèn de l'estudi presentat ahir pel Pla Nacional sobre Drogues.\nEn aquest informe, també s'aborda les complicacions psiquiàtriques freqüents entre els consumidors d'aquesta substància, entre les quals destaca la paranoia induïda per cocaïna, que arriba a afectar la meitat dels consumidors que han desenvolupat la dependència al cap d'uns tres anys de consum regular.\nEl secretari general de Sanitat, José Martínez Olmos, va presentar aquest document en el qual s'alerta de l'elevat consum de cocaïna que es produeix al nostre país, així com de les conseqüències que aquesta addicció pot crear entre els seus consumidors. En aquest sentit, la conseqüència més preocupant és la mateixa mort ja que set de cada deu dels 800 morts per drogues en un any, ho fan per consum de cocaïna, un percentatge que creix cada any.\nDe la mateixa manera que augmenta el nombre de persones que per aquesta substància acudeixen a l'hospital per infarts, hemorràgies cerebrals, miocardiopatia dilatada, arítmies i isquèmies miocárdicas. De fet, el risc de problemes cardíacs és 24 vegades més gran amb el consum d'aquesta droga, segons va explicar Martínez Oms. A més, la cefalea és la complicació més freqüent entre els consumidors de cocaïna. Es dóna entre un 60 i un 70 per cent dels cocaïnòmans i representa el 12 per cent del motiu de les consultes relacionades amb cocaïna. La cefalea es relaciona amb el perfil temporal de l'acció vascular de la droga, ja que es presenta immediatament després de l'administració o apareix en fase d'abstinència. L'informe també aborda les complicacions psiquiàtriques freqüents entre els consumidors de cocaïna, entre les quals destaquen l'esquizofrènia paranoide.\nLa paranoia induïda per cocaïna pot arribar a afectar la meitat dels consumidors que han desenvolupat dependència a aquesta droga, al cap dels tres anys de consum regular. En un de cada cinc pacients es detecten casos de trastorn bipolar, mentre que també es poden donar casos de trastorns delirants, trastorns de l'estat d'ànim i crisis de pànic.\nEls assajos de les vacunes, el 2009. Cultura


Cursos TIC presencials i en línia | Pirineuweb.com - Olga Cuevas i Melis\nImpartim i desenvolupem\ncursos relacionats amb les TIC\nEls cursos són una oportunitat d’aprendre i d’intercanviar coneixement\ni experiències, tant per la formadora com pels alumnes.\nDis-nos quin curs necessites\nSi vols que preparem algun curs m’ho pots dir i ens ho mirem.\nDes de l’any 2000 desenvolupant i impartim cursos de temes relacionats amb les TIC. Donar un curs significa ensenyar, compartir, aprendre molt i passar molt bones estones.\nPresencials o virtuals. Tot depèn de les necessitats que tinguis.\nPer a joves, empresaris, usuaris i dinamitzadors de telecentres i acadèmies, escoles d’oficis, col·lectius de dones i gent gran…\nEls temes són molt diversos: implementació de pàgines web, programari, fotografia, xarxes socials, recerca de feina, autoocupació, empoderament, teletreball, gent gran i TIC, etc.\nWordPress és un gestor de continguts assequible per a tothom. Pots fer-te una web sense saber codi ni programar.\nUn editor d’imatges lliure amb el que pots retocar fotos, dibuixar, fer cartells… Molt útil per a la feina i per la vida personal.\nEl complement perfecte per la web. Si es trien les adequades són una bona eina per interactuar i fidelitzar clients.


Comença la primera fase del desè Dictat nacional | BonDia Diari digital d'Andorra.\nDl., 17/10/2016 - 12:16\nEl servei de Política Lingüística del Govern organitza per desè any consecutiu el Dictat nacional per als estudiants de tercer i quart de segona ensenyança dels tres sistemes educatius. Com en les edicions anteriors, la primera fase del dictat es farà simultàniament a totes les escoles; tindrà lloc el dimecres 19 d’octubre a les aules, a dos quarts de deu del matí, i hi participaran més de 1.400 alumnes.\nEls tres millors de cada classe passaran a la fase final, que tindrà lloc el dissabte 26 de novembre, a les deu del matí, al Centre de Congressos d’Andorra la Vella, on competiran per endur-se xecs de 500, 300 i 150 euros per als tres primers classificats de cada categoria. Per celebrar aquesta desena edició, l'actor Roger Casamajor serà l’encarregat de llegir el Dictat en la fase final.\nEl dictat es divideix en dos categories: els alumnes de 3r de segona ensenyança de l’Escola Andorrana, els de 3ème del sistema francès i els de 3r d’ESO dels sistemes confessional i espanyol, d’una banda, i els de 4t, 2nde i 4t d’ESO, de l’altra.\nPer a la primera fase, els textos que s’han escollit són fragments de 'Jo vaig treballar a Ràdio Cincinnati', del periodista Gabriel Fernàndez. El Dictat nacional compta amb el suport de tots els centres educatius, de Ràdio i Televisió d’Andorra i del Comú d’Andorra la Vella.


educació secundària | Servei Educatiu del Pla d'Urgell | Pàgina 8\nMobile Week Mollerussa als centre educatius\nEl dia 27 de febrer de 2020, emmarcats dins la celebració de la Mobile Week Mollerussa, l’Ajuntament de Mollerussa ha organitzat un seguit d’actes adreçats als centres educatius de la ciutat. De les 9.30 a les 10.30 h , al Teatre l’Amistat de Mollerussa, es representarà l’obra de teatre La princesa cuinera a càrrec de Sac Espectacles. Hi assistiran uns 305 nens i nenes de cicle inicial d’educació primària.\nPer a l’alumnat de cicle mitjà d’educació primària i l’alumnat de secundària, s’ha preparat el taller Mòbil, drons i pedagogia que tindrà lloc de 9.30 a 12.30 al Pavelló Firal. Està prevista la participació en aquests tallers d’uns 450 alumnes entre les dues etapes educatives.\nDe les 18.00 a les 19.00 h , a la Biblioteca Jaume Vila, es realitzarà el taller eBiblioCat.\nFinalment, fora de l’horari escolar, de les 18.00 a les 19.00h, a la Biblioteca Jaume Vila, hi haurà un Taller d’Iniciació al pilotatge de drons, adreçat als infants a partir de 6 anys.\nPortada, STEAM educació primària, educació secundària, STEAMcat 0\nRecursos Educació per a la sostenibilitat\nUs presentem dos enllaços amb recursos per treballar l’educació per a la sostenibilitat:\n– Banc de recursos educatius del Departament de Territori i Sostenibilitat en els àmbits temàtics relacionats amb el medi ambient. Inclou experiències desenvolupades pels centres educatius, orientacions pedagògiques, bibliografia i enllaços relacionats.\n– El butlletí electrònic del Programa Escoles Verdes on es recullen experiències, convocatòries, concursos i notícies de centres educatius i altres entitats. Fins i tot, hi podreu trobar una agenda amb les propostes relacionades amb aquests temes.\n“Estem fallant, però encara no hem fallat del tot. Encara hi ha temps per arreglar això. Depèn de nosaltres”\nCiències naturals, Escoles Verdes, General, Portada, Recursos en línia educació infantil, educació primària, educació secundària, escoles verdes, medi ambient, Recursos en línia 0


«Si surto al carrer i pregunto què és un kegel, la majoria de gent no sap què és» - Diari de Girona\nGORETTI FONT · Fisioterapeuta\nLa fisioterapeuta Goretti Font, amb només 26 anys, és l'única que exerceix el «Método Rubio» en bebès a la província de Girona · Juntament amb la Berta Serrat, especialista en osteopatia de poyet, és sòcia del Gabinet Mèdic Girona, un centre de salut especialitzat en tractaments encarats a la dona\nalba juanola 16.08.2018 | 01:22\nLa Goretti Font exerceix el tractament «Método Rubio» a un bebè al Gabinet Mèdic Girona ALBA JUANOLA\nLa Goretti Font exerceix el tractament «Método Rubio» a un bebè al Gabinet Mèdic Girona\nDes de ben petita, la Goretti Font sabia que volia ser fisioterapeuta. Va estudiar a la Universitat de Girona i quan va entrar en el món sanitari va decidir que es volia especialitzar en sòl pèlvic. Va fer el màster amb la Mer Blanquet, una de les pioneres a estudiar-lo a nivell nacional. Font va seguir formant-se i l'any passat va assistir al Congrés Internacional de Sòl Pèlvic a Itàlia i també ha treballat per a equips femenins de ciclisme professional.\nPer què hem de treballar el sòl pèlvic?\nÉs un tema de prevenció. No es tracta d'estar flàccid i que es necessiti treballar, pot ser totalment al contrari: tenir contractures i dolor al sòl pèlvic. Generalment, les dones no desperten un interès per aquesta zona fins al moment de l'embaràs. I també perquè Google ha fet molt mal. Busquen: «Què fer durant la gestació?», i diuen: «Ostres, he de fer això». Llavors han de córrer perquè no saben fer una contracció i el part se'ls pot complicar. A més, després pots tenir pèrdues d'orina i de sensibilitat.\nHi ha molta desinformació. Què creu que s'hauria de fer?\nComençar des de baix, des dels instituts. De la mateixa manera que et parlen sobre la regla, t'haurien d'explicar com es treballa i es cuida el sòl pèlvic. Si et poses crema al cos, perquè no et poses també amb el sòl pèlvic? S'ha d'entendre que hi ha uns músculs que s'han de treballar, igual que treballes les cames i els braços. Al final, és una part més del nostre cos. Si surto al carrer i pregunto què és un kegel, la majoria de gent no sap què és.\nJo no ho sé. Què és?\nSón exercicis de contracció de la musculatura del sòl pèlvic, és necessari treballar la resistència i la força d'aquesta zona. Des de la vessant ginecològica, per exemple, no et miren el sòl pèlvic fins que no estàs embarassada. Hem de treballar molt com a societat perquè comporta moltes millores, especialment amb el restrenyiment, la incontinència orinària o les relacions sexuals.\nCreu que és un tema tabú?\nTotalment, tant en homes com en dones. El fet de dir: «Tinc pèrdues d'orina», és complicat. Cada cop passa menys, sobretot perquè les dones parlen entre elles. Pel que fa als homes, especialment els que han passat per problemes de pròstata, per exemple un càncer, exercitar el sòl pèlvic és una molt bona solució per a la rehabilitació, però ningú s'ho planteja. Ni els mateixos metges els ho recomanen. Falta molta educació.\nI, potser, si els ho recomanessin, els pacients igualment no ho farien.\nExacte. Si els dic als pacients que han de dedicar deu minuts al dia a fer exercicis, el 80% no ho fa. Per això soc realista i intento adaptar l'exercici del sòl pèlvic al dia a dia. Els dic: «Quan vagis en cotxe i et paris al semàfor, fes contraccions. Si veus un gos pel carrer, fes-ne. A cada farola, a cada arbre». Alguna cosa que els faci recordar que ho han de fer.\nÉs possible que com a societat no creguem en la fisioteràpia?\nI tant. Només es creu en la fisio quan et quedes clavat i has de venir a curar-te, però no es fa una prevenció. Per sort, amb aquests moviments healthy i fitness estem canviant i la gent està començant a conscienciar-se. Però com tota etapa, necessita el seu temps.\nÉs l'única que exerceix el «Método Rubio» a la província. En què consisteix?\nÉs una teràpia especial per als còlics dels bebès que consisteix en una osteopatia per millorar el moviment del sistema digestiu del nen. El 90% dels casos només necessita dues o tres sessions, intercalades entre 4 i 8 dies perquè el cos es pugui adaptar als canvis. Moltes vegades, enmig de la sessió, bebès que feia dies que no anaven de ventre ho deixen anar tot. O quan marxen emplenen cinc bolquers seguits perquè és un moviment de l'estómac total.\nPer què es van especialitzar en la salut de la dona?\nPerquè vam veure que a Girona era complicat trobar sessions de maternitat, grups de preparació al part i de postpart on es fessin exercicis físics per a les embarassades. A part, també tenim com a filosofia d'empresa un tracte 100% personalitzat i per això treballem amb grups reduïts, de 6 o 7 persones. Amb els pacients tenim un feeling molt de tu a tu. Entren i saben qui és el seu fisio i com es diu. Fins i tot ens enviem whatsapps.\nI funciona bé?\nSí, sobretot els grups. Hem hagut d'ampliar les sessions a partir del setembre perquè és una passada la demanda de postpart que arribem a tenir. Jo les anomeno «La tribu» o «La comunitat post-part» perquè també venen els nens a les sessions i ens ho passem de meravella.


Ganivet en mà | Llegir molt i escriure bé\n← L’aventura de “La Clenxa” Llibertat d’acció →\n4 thoughts on “Ganivet en mà”\nGuillem Cruañas 15 abril 2008 at 11:42\nHola Joan Marc aquest conta m’ha agradat molt. El títol relaciona molt el que passa a l’historia amb el final. L’intriga es molt alta perquè no es mostra fins el final el que passarà. Utilitza bastants mots mequinensans això fa que se sembli a un conte de Jesús Montcada. Pel què fa als personatges fa que entris en el poble de mequinensa, perquè tots els personatges que surten són els mateixos que els de Jesús Montcada.\n*Jo cerc que la nota que es mareix el Javier Gonzalez és un 8,50\nTània 15 abril 2008 at 11:49\nL’originalitat del conte és genial.\nL’enllaçament amb els contes ja escrits, fa que el lector s’ubiqui molt bé.\nTé vocabulari i estil mequinençà i el fa més autèntic.\nRaquel Martos 16 abril 2008 at 18:18\nM’encanten els escrits del Javi, i la seva manera d’escriure..\nsegueix l’estil de Jesús Moncada, i el text està molt béééé!\njo li poso un 9.75\nJoan Marc 18 abril 2008 at 22:20\nVaja, només em queda dir e, ics, ce, e, ela geminada, e, ena, te.


Timor destaca la "bona dinàmica" del Girona - Diari de Girona\nddg/efe 10.11.2017 | 16:35\nEl migcampista del Girona David Timor ha valorat, després de l'entrenament d'aquest matí a Riudarenes, que l'equip porta "una molt bona dinàmica" i ha afegit que "aconseguir tres victòries consecutives sempre és molt complicat i més a Primera divisió". En la mateixa línia, el jugador valencià també va apuntar que el conjunt de Montilivi ha hagut de superar "un període d'adaptació a la màxima categoria" i que, "ara, ja es comença a veure el Girona que hi haurà d'aquí al final ". Tot i això, Timor ha insistit que "cal continuar igual" i en què l'equip ha de "fer-se fort a casa" per assegurar com més aviat l'objectiu de la salvació.\nEn aquestes onze primeres jornades, el conjunt blanc-i-vermell ja s'ha enfrontat a alguns dels millors equips de la competició -Reial Madrid, Barcelona, ??Atlètic de Madrid, Sevilla, Athletic Club i Vila-real, entre d'altres-. Així i tot, el migcampista recalca que el calendari no serà més fàcil a partir d'ara: "Tots els partits són complicats, no hi ha rival fàcil". Timor, un cop superada la lesió que arrossegava des la pretemporada amb el Leganés, de mica en mica va entrant a l'equip i ha participat en els darrers partits (Llevant a la Copa, Madrid i Llevant a la Lliga) entrant des de la banqueta.


L'Alcòdiam també guanya al Santa Maria del Pilar (3-7)\nUna imatge d'esta temporda\nEl Jugador de la pedrera, Marc Grau Blanquer, ha marcat el quart i el seté gol.\nFormatjé ha llevat les esperances els madrilenys anotant el 2 a 5 quan millor estaven els locals.\nGonzalo Pérez, amb 19 gols, pitxitxi 'compartit' amb dos jugadors del Sant Cugat,\nEscrit per ARA Multimèdia 22 febrer 2020\nNou triomf de l'Alcòdiam, esta vegada al camp del Santa Maria del Pilar de Madrid per 3 gols a 7. Un resultat que situa els alcoians en segona posició, o el que és el mateix, en lloc d'ascens directe a l'OK Lliga.\nCañellas ha estrenat el marcador en el minut 4 i Deri Mataix ha anotat dos seguits arribant al descans amb un contundent 0 a 3 a favor dels alcoians.\nUna de les bones notícies de la jornada ha estat que ha tornat a marcar Marc Grau Blanquer, un jugador de la pedrera que ha passat pel Lleida en les darreres temporades. Del seu stick ha eixit el 4 i el seté gol de l'Alcòdiam. Acumula 7 al seu compte personal.\nLa segona meitat ha arrancat amb l'equip local molt entxufat i ha aconseguit marcar dos gols relativament fàcil. Els madrilenys han apretat de valent, però aleshores ha aparegut l'home més de moda de l'equip blau-grana, Formatjé, qui ha fet el 2 a 5 a 14 minuts per a la finalització.\nGonzalo Pérez, el killer de l'Alcòdiam, ha aparegit per fer el 2 a 6, i ja suma 19 gols, situant-se com a màxim golejador de la Lliga Sur Plata en companyia de Pau Gilabert i David Yepes\nL'Alcòdiam torna a guanyar i ja és segon en la Lliga Plata Sud\nL'Alcòdiam rescata un empat a 4 al Francisco Laporta davant el Sant Feliu\nAlcòdiam: A un pas de l'OK Or en guanyar 4 a 3 al Sant Feliu 24 abril 2021\nL'Alcòdiam torna a ser líder en empatar a Can Barça i en caure l'Alcobendas 17 abril 2021\nL'Alcòdiam li posa emoció a la Lliga i li dona vida a l'Alcobendas (3-4) 11 abril 2021\nPrimera derrota de l'Alcòdiam en Lliga (2-1) a Arenys de Munt 20 març 2021


Redacció | 10/07/2020 a les 18:00h\nArxivat a: Enderrock, Coronavirus, marina rossell, entrevista\nMarina Rossell canta aquest dissabte a les 20:30h del vespre al recinte modernista de Sant Pau en el marc del festival Cruïlla XXS. És el primer concert després del confinament i on estrenarà la cançó "Tutto andrà bene", feta durant la quarantena.\nAmb ganes de tornar a cantar?\nSí, sobretot perquè reuneix dues circumstàncies que per mi ara mateix són imprescindibles: es fa a l’aire lliure i no he d’agafar avions. Ahir dijous havia d’haver cantat a Pollença i ho vaig cancel·lar. Em fa por agafar un taxi fins a l’aeroport, un avió, hotel, una hora i mitja en cotxe fins a Pollença… Involucra tenir contacte amb massa persones que no coneixes. Tinc una mica de psicosi. I no soc l'única.\nQue cantaràs al recinte modernista de Sant Pau?\nLes diferents coses en què he aprofundit: una selecció de clàssics catalans, de Moustaki, temes propis i cançons de la resistència. Començaré amb el “Tutto andrà bene”.\nAquesta cançó és més un desig o una descripció de la realitat?\nLa cançó neix perquè vaig sentir la frase a la televisió italiana. Però és la cançó més trista que he fet mai. La vaig fer plorant. Jo me n'havia d'anar a Colòmbia, Buenos Aires, Uruguai, Paraguai… Acabava d’arribar de cantar a Gandia i ja tenia una mica de paranoia. I va arribar el confinament. Estava mirant la tele italiana i vaig sentir la frase. És la cançó més narrativa que he escrit. L’única cosa en què em vaig equivocar és quan hi dic ‘haurem creat un clima de confiança’, perquè em vaig deixar portar per l'ambient dels aplaudiments als sanitaris. Ara noto un clima de desconfiança. Tota la resta encara la subscric. És la cançó més trista que he fet però sorprenentment té un títol optimista. I això reflecteix el moment que passava. Ara ja no tinc ni tanta eufòria ni tanta pena.\nMolts artistes heu estat molt actius i en canvi després heu estat deixats una mica a la intempèrie.\nHem de tenir la consciència plena que la cultura en bloc va quedar fora de les coses essencials. D’acord, no és el menjar però crec que és una de les coses més importants: t’ajuda a reflexionar, t’obre horitzonts, crea fantasia…\nFora de les coses essencials pel poder... La gent ha consumit més cultura que mai!\nSí, sí, pel poder. I ho va dir el mateix ministre de cultura! Era més essencial poder anar a comprar tabac. Però la cultura va entretenir i donar esperança a la gent. La cultura són paraules arrelades a la terra. Potser no cobreix una necessitat bàsica però és imprescindible. I pel que fa a la música hem de tenir en compte una cosa molt important: les cançons suavitzen la tristesa. No dic que la curin, però la suavitzen.


Deconstrucció social: Discrepàncies complementàries – Vinaròs News\nDeconstrucció social: Discrepàncies complementàries\nDECONSTRUCCIÓ SOCIALPENSAMENTS 7 agost, 2021 Vinaròs News\nDeconstrucció social137 pensaments570 Ramon Puig126\nRAMON PUIG Abans, els psocialistes eren enemics de la unilateralitat nacional i mantenien que “España” era un estat plurinacional que només tenia vida dintre...\nAbans, els psocialistes eren enemics de la unilateralitat nacional i mantenien que “España” era un estat plurinacional que només tenia vida dintre del federalisme. Tanmateix, no concebien que les nacions només poden federar-se si són sobiranes, que per ajuntar-se primer han d’existir separades. Ara, han recuperat la coherència i en abandonar el federalisme s’han quedat amb el tòpic “España es una y no cincuenta y una”.\nSer independentista català no implica ser enemic d’Espanya només deslliurar-se del sentiment espanyol atès que la sobirania catalana va ser sotmesa a la Corona de Castella, antecessora de l’actual Reino de España. No obstant això, la globalització politicoeconòmica ha posat en qüestió l’artificiositat dels estats i posa en valor la riquesa cultural i les capacitats creatives dels pobles sense estat. En aquest sentit, la independència no és una finalitat en si mateixa sinó el camí indispensable per construir l’Europa dels pobles units sense perdre la idiosincràsia que els fa únics i lliures.ixò ens porta a afirmar que negociar la independència no es contrari sinó complementari de preparar-se per a la unilateralitat. La negociació bilateral España- Catalunya és una instrumentació política perquè la Generalitat no és sobirana sinó una institució més de l’Estat espanyol. Reconèixer que la negociació serà un embat entre David i Goliat obliga a reforçar la rereguarda, recuperar l’entusiasme de la societat civil, ocupar els carrers i construir les infraestructures d’Estat per quan les condicions, dins i fora, siguen propícies per exercir la unilateralitat definitiva.\nNo s’ha de caure en el foc d’artificis dels partits independentistes, més interessats en continuar en el negoci de la política que en el benestar de la societat civil i del futur de Catalunya. Les negociacions de la Generalitat i l’activitat del Consell de la República no són divergents sinó complementàries. Des de la declaració republicana de 30 segons, la Generalitat no ha sortit de la letargia del 155 fins al punt de renunciar a la independència just quan la majoria de vots ha superat la llinda del 50 %.\nOn anirem amb la societat civil indignada i desanimada, els partits a bufetades públiques i privades, els tribunals a la caça i captura de sospitosos d’independentisme i el nou govern català torcant-se la baba en sentir de la boca de Don Pedro benediccions paternalistes com concòrdia, humiliat, generositat, apropament i magnanimitat, això si, tot encabit dins la constitució.\nA la proposta dels indults pensava que els presos respondrien: “Don Pedro ya es demasiado tarde”, però no. Desprès de quatre anys d’encarcerament i a les portes del tercer grau, responen “més val tard que mai”. El perdó de Sánchez no té a veure amb cl paternalisme sinó amb l’estratègia política a curt termini (els vots d’Esquerra per garantir-li el poder) i a mig termini (treure’ls al carrer per mitigar l’escarni de les sentencies europees). No la negociació dels “realistes” autonòmics qui els ha indultat sinó de l’activitat internacional del Consell de la República.\nNegociació i unilateralitat són dues cares de la mateixa moneda. Per dialogar no es necessita una societat civil activa, tot el contrari de la negociació i encara més la unilateralitat. Don Pedro està blindat per la dreta, l’extrema dreta, el 99 % dels espanyols, tribunals, mossos, policia i exèrcit. Aragonès negociarà amb una mà davant i l’altra darrere i a ningú se li escapa que d’aquí a dos anys només s’hauran acordat claudicacions. Acompanyar-lo amb la maquinària greixada del projecte d’Estat català i mobilitzacions als carrers no seria contrari sinó tan complementari que impediria la marxa endarrere a la situació de fa 10 anys.


Manual per expropiar un banc | Jordi Serrano Blanquer\n← Crisi generacional en la política\nRepublicanisme cultural →\nManual per expropiar un banc\nPosted on 31 Agost 2016 | Deixa un comentari\nFa unes setmanes molta gent parlava del local del barri de Gràcia mal anomenat «Banc expropiat». No era un banc ni l’havien expropiat sinó que el govern de Xavier Trias pagava un lloguer al propietari. Crec que al final perdem de vista la significació de les paraules. L’ocupació de pisos buits propietat dels bancs per part de famílies necessitades és un acte de desobediència civil acceptable. Hem donat molts diners als bancs i els hi continuem donant com perquè es comportin d’una forma tan insolidària i amb tant poca responsabilitat social. Si no fos pels fons públics tota la banca privada europea hauria fet fallida. Cal recordar que el Banc Central Europeu, és un banc públic.\nEl debat que ningú fa és si cal nacionalitzar en part o totalment el sistema financer. Quan la UE ha afirmat que hi ha bancs massa grans per fer fallida, el que està dient és: compten amb el suport del diner públic. Sorprenent, als EUA en altres temps haurien condemnat els responsables dels bancs i els haurien dividit en dos o en tres trossos per tal que hi hagués competència real. No hi pot haver bancs massa grans com perquè no puguin fer fallida. Aquest argument és una excusa per fomentar la irresponsabilitat dels banquers. Aquí ho fan al revés i encara promouen més fusions bancàries, es a dir menys competència. Durant els governs socialistes de Felipe González, quien lo ha visto y quien lo ve, existia un banc públic anomenat Argentaria, (és la A del BBVA), anava tan bé, donava tants beneficis, que el van privatitzar. Ara tenim el banc dolent, el FROB. Vol dir Fons de Reestructuració Ordenada Bancària, un eufemisme al·lucinant, en realitat s’hauria d’anomenar PETMBPT, és a dir, Pagareu Entre Tots les Malifetes dels Bancs i els seus Productes Tòxics.\nExpropiar bancs és el que es va fer també l’any 1936 en la gran revolució de 19 de juliol quan es va aconseguir aturar el cop d’estat a Espanya i la primera batalla contra el feixisme al món. En fi no vull donar idees però hi ha una reivindicació que hauria de ser clara: aquells bancs i caixes que hem sanejat amb diners de tots podrien fonamentar un banc públic potent i fer que els altres bancs tornin a la Hisenda pública tot el que se’ls ha donat\nLa lliçó que cal aprendre de tot plegat és que els gestors d’empreses privades massa grans es tornen irremissiblement incompetents ja que no actuen amb por del risc, saben que si s’equivoquen els salvaran els impostos del poble i tampoc fan el millor per la seva empresa, sinó per l’èxit al curtíssim termini, que és quan es folraran. Demà passat seran en una altra empresa. Cal oposar una mica de racionalisme enfront les supersticions i la barra dels neoliberals.


Ciutadans demana de nou al Parlament el trasllat i soterrament de les línies elèctriques al seu pas per Rubí - Política - Rubí TV\nJosé Abadías recorda que fa un any ja es va aprovar una proposta, però 'la situació ens obliga a insistir perquè s'executi immediatament'\nEl grup parlamentari de Ciutadans (Cs) ha presentat un text en el Parlament per impulsar novament una proposta de resolució dels convenis signats per traslladar o soterrar les torres elèctriques que passen per Rubí. El portaveu del partit a Rubí, José Abadías, ha recordat que 'fa un any es va aprovar una proposta de resolució també de Cs', però 'la situació política en aquest temps ens ha obligat a insistir perquè no quedi en l'oblit i s'executi al més aviat possible'.\nEn aquest sentit, des del partit defensen que Rubí és un punt estratègic en la distribució d'electricitat a Catalunya amb un gran nombre de línies i torres elèctriques que hi ha a la ciutat des de fa dècades. Per aquest motiu, segons Abadías, 'els veïns suporten una elevada concentració electromagnètica que, segons nombrosos informes i estudis, suposa un elevat risc per a la salut' i la presència d'un nombre elevat d'aquests equipaments 'comporta també un major perill d'accidents elèctrics respecte a altres ciutats'.\nA més, la proposta de resolució de Cs demana el 'compliment immediat dels acords amb tots els agents implicats (Xarxa Elèctrica d'Espanya, empreses propietàries de les línies i Institut Català de l'Energia), en referència al conveni signat el maig de 2006 entre l'Ajuntament de Rubí, la Generalitat i Red Eléctrica de España en què s'acordava el desplaçament o soterrament dels trams de línies elèctriques d'alta tensió que passen per zones urbanes, sobretot a l'Avinguda de Can Fatjó.\nSr.ABadias a mi fa 20 anys se amb va prometre tan per l ajuntament com pre Endesa que la palometa mes cables groxuts que tinc a 80 cm. de la finestra on dormim C.Santa llucia 24 i encara els espero la llastimaque no lo vaig fer escrit INOCENTA\nEntre el 20 i 24 es indecent per mi RUBI NO BRILLA\nAixo si van soterra del 26 en avall perque els interesaba per el autobus\nPero mira desde setembre tinc els cables 4 lineas d autobus i la parada SAN JOAN si no vols caldo tres tasas ........\nEtiquetes: ciutadans, línies elèctriques, proposta


Pau Guiu Rofes: 2008\nNou bloc dels alumnes de la classe de 3r ESO A de l'IES Flix!\nQuè tal amics blocaires? Després de molts mesos sense cap entrada (potser molts de vosaltres ja no recordeu l'adreça) estic aquí per fer una mica de publicitat d'un nou bloc que hem creat els alumnes de la classe de català de 3r ESO A de l'IES de Flix. És un bloc que la professora de català, Maite Cot, ens va proposar fer per explicar diferentes coses que pasen i fem al nostre institut, així practiquem la ortografia i apendre a escriure d'una manera diferent. L'adreça d'aquest nou bloc és:\nEspero que hi passeu i us informeu del que passa al nostre institut!\nPublicado por Pau Guiu Rofes en 8:05 141 comentarios:\nNou bloc dels alumnes de la classe de 3r ESO A de ...


Bali Gecko Homestay Pemuteran Bali Indonèsia - Ofertes d'hotels amb els MILLORS DESCOMPTES EN LÍNIA\nJl. Seririt - Gilimanuk, Pemuteran, Bali, Indonèsia - Veure al mapa\nTé alguna pregunta per a Bali Gecko Homestay Pemuteran?\nBarri Pemuteran Pemuteran Pemuteran Pemuteran Pemuteran Pemuteran Pemuteran Canggu Pemuteran Pemuteran\nOferint allotjaments de qualitat al les platges, les escapades romàntiques, els esports districte de Bali, Bali Gecko Homestay Pemuteran és una selecció popular tant per oci com per negoci. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Bali Gecko Homestay Pemuteran asseguren una estada plaentera als seus clients. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, express check-in/check-out, Zones públiques amb Wi-Fi, aparcament de cotxes, servei d'habitacions.\nL'hotel compta amb 4 precioses habitacions, i totes inclouen aire condicionat, balcó/terrassa, ventilador, habitacions interconnectades disponibles, plat de dutxa. Durant el dia podeu gaudir de l'atmòsfera relaxant de massatge, jardí. Sigui quin sigui el motiu del seu viatge, Bali Gecko Homestay Pemuteran és una selecció idònia per a la vostra estada a Bali.\nTots els tipus de viatgers (23) Parelles (12) Viatgers en solitari (1) Famílies amb infants grans (4) Grups (6)\nTots els tipus de viatgers (6) Parelles (4) Viatgers en solitari (1) Famílies amb infants petits (1) Famílies amb infants grans (2) Grups (1)


Figueres tanca la majoria de col·legis electorals i deixa obert el de l'Institut Ramon Muntaner com a seu central - Empordà\nFigueres tanca la majoria de col·legis electorals i deixa obert el de l'Institut Ramon Muntaner com a seu central\nMés de 800 persones es concentren davant el centre per si arriba la policia i protegir les urnes\nACN 01.10.2017 | 19:35\nLa gent s´ha concentrar al Ramon Muntaner ACN\nA la capital de l'Alt Empordà s'ha decidit tancar la majoria de col·legis electorals que tenia repartits per la ciutat i centralitzar les votacions de l'1-O a l'Institut Ramon Muntaner, que ha passat a ser la seu central juntament amb dos punts de votació més que no han acabat tancant. S'ha decidit després que alguns col·legis cèntrics, com ara el situat a l'escola Sant Pau, optessin per aturar l'activitat davant la possibilitat que la Guàrdia Civil entrés al recinte i s'emportés les urnes. Seguidament s'ha anat a donar suport als concentrats al col·legi situat a la Fundació Clerck i Nicolau. A dos quarts de cinc, però, s'ha donat l'ordre de tancar-lo també. Els assistents s'han dirigit a l'institut Ramon Muntaner amb crits de 'votarem' i amb clavells vermells a les mans. A les cinc de la tarda hi havia unes 400 persones a l'exterior, mentre la cua per votar continua.


Mauri: "Mentre aquí anem mirant de sortir dels atzucacs polítics, l'Estat segueix amb la repressió" La República\nMauri: “Mentre aquí anem mirant de sortir dels atzucacs polítics, l’Estat segueix amb la repressió”\nACN Barcelona.-El vicepresident d’Òmnium, Marcel Mauri, critica que “mentre aquí anem mirant de sortir dels atzucacs polítics, l’Estat segueix amb la repressió”. Davant d’això, ha reclamat un “front comú de […]\nACN Barcelona.-El vicepresident d’Òmnium, Marcel Mauri, critica que “mentre aquí anem mirant de sortir dels atzucacs polítics, l’Estat segueix amb la repressió”. Davant d’això, ha reclamat un “front comú de tot el sobiranisme a favor de l’amnistia i el dret a l’autodeterminació” perquè, segons ell, “no podem perdre més temps”. Mauri ha participat aquest migdia en l’acció Places per l’Amnistia que aquest cap de setmana instal·larà 500 punts de recollida de firmes per activar el dret de petició per tornar a portar la Llei d’Amnistia al Congrés. En declaracions als mitjans des de Barcelona, ha considerat que “canviar aquesta situació” és “qüestió de voluntat política” i s’ha mostrat convençut de què hi haurà “una gran onada ciutadana” per aconseguir-ho.\nEl vicepresident d’Òmnium ha apressat al sobiranisme a aquest front comú, perquè, a parer seu, “és inacceptable” que, com diu el Consell d’Europa, “l’Estat espanyol és l’únic de la Unió Europa que té un defensor dels drets humans empresonat, com és en Jordi Cuixart” i “com diu Amnistia Internacional, Nacions Unides i altres organismes d’arreu d’Europa, tenim presos polítics”.Paral·lelament, Mauri ha denunciat la passivitat del govern espanyol, perquè l’amnistia “és una qüestió voluntat política”. “El govern espanyol ha dit en diverses ocasions que vol passar pàgina i que vol acabar amb aquesta situació”, ha recordat tot lamentant que “de moment no ho han demostrat”. “Al contrari, Jordi Cuixart, com la resta de presos polítics, porten molt més temps empresonats amb govern de Pedro Sánchez que amb govern del PP”, ha reblat.Amb la iniciativa Places per l’Amnistia Òmnium Cultural vol activar el dret de petició i que la proposta de llei d’Amnistia torni al Congrés de Diputats. Una iniciativa anunciada després que la Mesa del Congrés no hagués acceptat a tràmit -amb els vots del PSOE, PP i l’extrema dreta- la llei d’amnistia presentada pels partits independentistes. “Volem portar novament al Congrés de Diputats, amb la màxima força ciutadana, aquesta voluntat que hi hagi una amnistia i la lluita per l’autodeterminació”, ha explicat Mauri.La recollida de signatures, per activar el dret de petició, s’emmarca en la triple ofensiva -política, ciutadana i social- que Òmnium ha posat en marxa per l’amnistia. L’exercici del dret de petició és la facultat que té la ciutadania de dirigir-se als poders públics per donar-los a conèixer uns fets i demanar-los que hi intervinguin.La campanya Places per l’Amnistia instal·larà centenars de punts de recollida de signatures a diversos municipis catalans com Barcelona, Tarragona, Lleida, Girona, Igualada, Reus, Figueres, la Seu d’Urgell, Cambrils, Santa Coloma de Farners, Berga, Vic, Vilanova i la Geltrú, Ripoll, Tortosa, Olot, Tàrrega, Mataró, Palamós. A més de recollir rubriques, s’han programat actuacions musicals, xerrades, activitats familiars i infantils i accions artístiques.


L’ACM edita el nou Directori d‘institucions 2020 i el farà arribar a tots els ens locals associats - Alcaldes\nInici DOCUMENTS L’ACM edita el nou Directori d‘institucions 2020 i el farà arribar a...\nL’ACM edita el nou Directori d‘institucions 2020 i el farà arribar a tots els ens locals associats\nL’Associació Catalana de Municipis i Comarques edita cada any el Directori d’institucions, un recull de totes les dades actualitzades de contacte i referencia de tots els ens locals catalans, així com dels principals departaments del Govern català i els representants catalans als organismes estatals\nL’ACM ha editat el Directori d’Institucions corresponent a l’any 2020, un document que es fa arribar a tots els ens locals catalans, així com als principals departaments del Govern català. Aquesta publicació és especialment útil atès que en un sol llibret hi ha les principals dades de contacte, així com telèfons i correus electrònics de les diferents institucions del país. Aquesta guia, que es publica cada any, conté les dades dels principals organismes públics, econòmics i socials del país per tal de facilitar el contacte i interlocució del món local.\nEn el cas dels ajuntaments catalans, la publicació d’aquest 2020 ja incorpora els canvis d’alcaldies produïts durant els últims mesos, així com els d’aquells pactes postelectorals que s’han fet efectius durant el passat mes de juny. També s’hi pot trobar informació dels consells comarcals catalans i de les Entitats municipals descentralitzades (EMD). Al mateix temps, s’hi recull cada Conselleria del govern català amb els responsables i contactes dels principals departaments. També hi ha informació d’organismes, institucions i entitats rellevants a Catalunya, així com el recull dels representants polítics catalans que participen de la vida política del Congrés i el Senat a Madrid. També es fa un petit recull dels principals mitjans de comunicació amb les seves dades bàsiques de contacte.\nEl Directori d’Institucions és possible gràcies a l’àmplia base de dades de la que disposa l’ACM i que constantment va actualitzant a mesura que es produeixen canvis derivats dels processos electorals o de nomenaments i cessaments de càrrecs al Govern català. En cas de canvis, modificacions o correccions els ens locals catalans poden fer-ho arribar al mail directori@acm.cat i d’aquesta manera es va comptant amb dades el màxim d’actuals possible.\nTots els ens locals catalans rebran, com a mínim, un exemplar del Directori de forma gratuïta durant els propers dies.\nPodeu consultar-lo i descarregar-lo aquí\nArticle anteriorLa síndica de la Paeria veu il·legal i desproporcionat confinar el Segrià\nArticle següent Diàlegs alcaldes.eu – “Com es governa un municipi en coalició? O la cultura del pacte”\nAlbert Salvadó: “Actualment podem competir per la sostenibilitat en millors condicions...\nEl Delegat del Govern qualifica les Terres de l’Ebre com a “zona zero” del canvi climàtic al país\nJosep Canals: “La regió mediterrània és la segona més afectada del...


La diferència entre anti-paraigües i Parasols - notícies - TOP paraigua Co, Ltd\nLa diferència entre anti-paraigües i Parasols\nDies calorosos d'estiu, augmentar la consciència de la gent de la protecció solar de radiació UV també està creixent. Protecció solar ha esdevingut popular en el mercat de béns, i sol paraigua és sens dubte un dels protagonistes de la protecció solar és l'estiu.\nEn l'actualitat, tant les marques dels grans centres comercials, és també una gran varietat de mercats majoristes, en diferents marques, tecnologia, estils de paraigües, invariablement acompanyats "anti-UV (ultraviolada)", "ultraviolada" logotip. Experts de la indústria diuen que alguns paraigua pot tapar el sol i llum ultraviolada encara penetra profundament en els teixits, especialment només recoberts amb efecte UV. Pel que fa a eficàcia, provat d'aprendre que la funció de protecció paraigua UV per la qualitat del producte i protecció no són els mateixos.\nAmb paraigües, algunes de les nou paraigua marca preus fins a més de 300 iuans i més barat però 10 yuans. Els preus varien àmpliament, els consumidors els resulta difícil triar.\nPeriodistes veure diversos grans centres comercials, molts consumidors prestar més atenció a si la moda forma de paraigua, el color és bonic, mentre que fent cas omís de la massa del sol pròpia i la majoria de protecció UV. Mercat dels productes bàsics, la situació és diferent, barats productes són més populars, un para-sol venda per 10 yuans ràpidament. I negoci és indeterminats: tots el paraigües poden ser UV, preus no són el mateix perquè les marques són diferents.\nSi és així, si us plau? Segons les normes internacionals per a la determinació de les propietats anti-UV de valoració de productes tèxtils, quan teixits UPF és superior a 30 i UVA la transmitància és menys del 5% només es pot cridar "UV".\nUn parell de: Paraigües personalitzats publicitat avantatges\nSegüent: Ús de paraigües i mètodes de manteniment


Junqueras pel Sí - Toni Soler\nJunqueras pel Sí\nOriol Junqueras, vicepresident de la Generalitat i conseller d’Economia. PERE VIRGILI\nPUIGDEMONT. Es tendeix a elogiar els polítics que són a la política a contracor, sacrificant vocacions més altes; o els que ho deixen a la mínima ocasió, per demostrar que no s’estimen massa el poder. Jo crec que, en els temps que corren, també és digne d’elogi el polític perseverant que té una sana ambició de conquerir el sufragi i mantenir-se en el poder sobreposant-se als problemes. No voldria que això s’interpretés com una crítica a Carles Puigdemont, que té tot el dret a deixar la primera línia (sobretot quan va assumir la presidència de forma poc ortodoxa i apressada). Però crec que s’ha equivocat anunciant el seu adeu amb un any d’antelació, quan s’acosten mesos d’incerteses i quan el seu partit s’enfronta a una evident crisi de lideratge. El Procés necessita que l’antic món de CDC es revifi i refermi la seva aposta sobiranista; sense Puigdemont, tot això és una mica més complicat. La part positiva és que tenim de president una persona que no té cap interès personal per jugar amb el calendari: és aquí per complir un mandat i, ho aconsegueixi o no, cap altre condicionant el podrà despistar.\nENQUESTES. El PDECat és hereu de l’antiga CiU, força hegemònica del catalanisme i del centredreta. Les enquestes són poc falagueres per a la nova formació, però els votants encara hi són. ¿On aniran a parar? Fa vint anys, CiU era un partit nacionalista “moderat”, i funcionava com a contrapès del socialisme per a molts electors que segurament ara voten PP i Ciutadans. Aquesta suma feia possibles les grans majories absolutes de Pujol. El Procés sobiranista ha canviat el tauler de joc i, mentre no triomfi o s’estavelli, hi haurà poca promiscuïtat entre votants unionistes i independentistes. Les enquestes recents confirmen que ERC està pujant sobretot a base de concentrar el vot sobiranista. El bloc del sí no s’eixampla, sinó que es recompon. Així ens podem trobar que exvotants de la CUP i de CiU coincideixin donant suport a Junqueras. Cal preguntar-se com afectarà això la definició ideològica d’ERC.\nESCÒCIA. Els baròmetres situen els comuns i ERC al capdamunt del rànquing electoral. Per obra i gràcia del Procés, dues formacions que són ideològicament veïnes esdevenen alternatives, cosa que els portarà a marcar distàncies. Això pot fer que, de forma conscient o bé per inèrcia, ERC tendeixi a atreure el vot sobiranista de tot signe, amb un toc esquerrà prou difús per no incomodar els antics votants de CiU (atenció a les picades d’ullet entre ERC i els Demòcrates d’Antoni Castellà). El model a seguir seria el del Partit Nacional Escocès -un catch-all party amb credencials de centreesquerra-. ¿Anem cap a un Junts pel Sí liderat per Junqueras? Cal saber si el veterà partit de Macià i Companys pot acaparar aquest espai sense perdre identitat i sense esmicolar-se pels extrems. Però la qüestió principal és què farà aquesta nova força central del sobiranisme si la principal raó de la seva existència -la independència de Catalunya- no es desencalla en aquest apassionant 2017.


Gandia impulsa el Desdejuni Saludable amb el suc de taronja com a protagonista - Diari Serpis\nGandia impulsa el Desdejuni Saludable amb el suc de taronja com a protagonista\nDel 7 al 13 de febrer tindrà lloc la setmana del Desdejuni Saludable, i els 71 establiments hostalers adherits oferiran un suc de taronja gratuït, juntament l’esmorzar.\nL’objectiu de la iniciativa conjunta de l’àrea de Polítiques econòmiques i Comerç, DestíSafor i l’associació d’Hostaleria del Centre Històric-Raval-Prado és donar suport a la taronja valenciana, a l’hostaleria local i als productes agrícoles de proximitat.\nFotografia de Àlex Oltra\nEl proper 7 de febrer iniciarà la ‘Setmana del Desdejuni Saludable’, que finalitzarà el 13 de febrer. Amb aquesta iniciativa conjunta de l’àrea de Polítiques econòmiques i Comerç, DestíSafor i l’associació d’Hostaleria del Centre Històric-Raval-Prado, es pretén donar suport a la taronja de qualitat valenciana, a l’hostaleria com a ferramenta de venda i als productes agrícoles de proximitat. La campanya també ha comptat amb el suport del departament d’Agricultura de l’Ajuntament de Gandia.\nDurant aquesta setmana, en cada desdejuni que se servisca l’acompanyarà un suc de taronja acabar d’esprémer de forma gratuïta. “Ens hem preocupat per comprar les taronges a llauradors locals per un preu just”, ha confirmat Vicenta Ferrer, regidora de Comerç.\nHi ha 71 restaurants de Gandia i la Platja que s’han adherit a aquest projecte. A cada local s’entregaran 60 kg de taronges, flyers amb informació de la iniciativa que s’entregaran amb cada got de suc i un adhesiu que categoritza l’establiment com a “Local taronja”. José Manuel Navarro, president de DestíSafor, ha explicat que la iniciativa busca que “la gent continue eixint a comprar als nostres locals i els nostres productes”.\nPer altra banda, el president de l’Associació d’Hostalers del Centre Històric, Pere Montalbán, ha incidit: “Animar a la gent a eixir als nostres carrers i desdejunar saludable”. “L’acció ha tingut molt d’èxit i la resposta és molt bona per part de l’hostaleria”, ha conclòs.\nPer a consultar el llistat de locals adherits a la campanya: https://www.urbalabgandia.com/setmana-del-desdejuni-saludable-local-taronja/\nArticle anteriorBellreguard va tancar el 2021 pagant les factures a proveïdors en menys de 4 dies\nArticle següentCompromís retrau al PP la seua negativa al Senat a reconéixer l’injust infrafinançament que viuen els valencians


Zoo posa a la venda entrades per a concerts a Madrid i Barcelona el 2022 - À Punt\nZoo posa a la venda entrades per a concerts a Madrid i Barcelona el 2022\nLa banda valenciana conclourà la gira Llepolies el mes de desembre al Wizink Center i al Palau Sant Jordi\nLa banda valenciana Zoo posa amb els quatre guardons que han guanyat en els Premis Ovidi / À Punt NTC\n23 de novembre 2021 - 12:04\nLa banda valenciana Zoo anuncia els que seran els seus dos concerts "més importants fins hui" i que ha programat per al pròxim 3 de desembre en el Wizink Center de Madrid i el dia 10 del mateix mes de 2022 al Palau Sant Jordi de Barcelona.\nSeran dos directes "especials" amb els quals el grup posarà punt final a la gira presentació del seu últim treball publicat, Llepolies, amb el qual, només en aquest 2021, ja han donat més de seixanta concerts, destaquen fonts de la promotora dels esdeveniments.\nMadrid i Barcelona han sigut les ciutats triades per la banda valenciana per a celebrar dues nits de música en dos dels recintes més gran del país. Zoo, que ja va celebrar el seu cinqué aniversari amb tot venut al Sant Jordi Club i a la sala Riviera el passat 2019 i que el 2021 va omplir l'Estadi Olímpic de Barcelona i en tres ocasions el Teatre EDP Gran Via, tornarà a les dues capitals l'any vinent amb dues cites que demostren que són una de les bandes més importants del panorama musical alternatiu nacional. Està previst que més de 15.000 persones acompanyaran la banda en aquests dos concerts, calculen.\nLlepolies és el tercer treball discogràfic de la formació i el primer publicat sota el seu propi segell discogràfic, Zoo Rècords. L'àlbum es va convertir en el desé disc més venut a Espanya segons l'Associació de Productors de Música a Espanya (Promusicae). Un disc compost per dotze cançons que ja sumen més de dèsset milions de reproduccions en plataformes digitals i els videoclips de les quals es van posicionar entre els tres vídeos més vistos en YouTube en els seus respectius llançaments.\nZoo, gran guanyador dels Premis Ovidi a la música en valencià


Notícies - Ja llueix restaurada la façana sud del Monestir de Sant Cugat\nLes obres s'han allargat durant cinc mesos i s'ha ofert una visita guiada per conèixer els treballs realitzats\nEl Monestir de Sant Cugat ja llueix una façana sud restaurada després de cinc mesos d'obres. En una visita guiada per l'exterior del monument, els veïns i veïnes han pogut veure el resultat dels treballs i conèixer de primera mà els processos realitzats. Es tracta de la segona actuació aquest any, després de la recuperació d'una antiga porta del Claustre, i que ha servit per netejar i consolidar la pedra de la façana sud. El proper pas és la instal·lació de vidrieres als finestrals gòtics de la paret.\nJordi Payola, arquitecte director de les obres, ha explicat que els treballs han servit per 'conservar tot el valor patrimonial' i 'restaurar els valors' de la pròpia façana. Tot plegat, amb l'objectiu d'aconseguir que el Monestir 'perduri els màxims anys possibles'. Payola també ha remarcat que una de les principals dificultats amb què s'han trobat ha estat el mal estat de conservació' i la 'mala composició' de la pedra que forma la façana. Es tracta d'una 'pedra local i molt dolenta', com ha explicat l'arquitecte, que s'ha trobat amb les complicacions d'uns 'agents climatològics extrems' a la ciutat i que ha provocat que la façana s'anés malmetent amb els anys.\nUn cop finalitzada l'actuació a la façana sud, el següent pas és la fabricació i instal·lació de les vidrieres que tancaran els finestrals gòtics de la paret. El disseny dels vitralls, que es preveu que estiguin col·locats a l'estiu del 2020, ha anat a càrrec de la restauradora Anna Santaulària, qui també ha col·laborat en la restauració de les vidrieres existents. Després dels treballs a la façana sud, Jordi Payol ha assegurat que la idea és continuar les millores 'donant la volta' a tot el Monestir.\nDes de l'Ajuntament, el tinent d'alcaldia de Desenvolupament Urbà, Francesch Duch, ha assegurat que el compromís municipal és 'seguir mantenint i millorant' aquest 'monument de primer ordre en l'àmbit nacional' que té Sant Cugat perquè tots els ciutadans el puguin gaudir. Duch ha recordat que es tracta d'un projecte que compta amb el suport de la Generalitat i la Diputació i que es preveu que acabi el 2022.\nTall incrustat: Jordi Payola\nS'ha intentat conservar tot el valor patrimonial de la pròpia façana, restaurar-ne tots els seus valors i intentar donar-li el màxim de durabilitat perquè perduri els màxims anys possibles. Hem de tenir en compte que és un monument nacional i, per tant, era d'obligació ètica participar en aquesta direcció.\nEl compromís municipal és el mateix que venia anteriorment. Tenim un monument de primer ordre en l'àmbit nacional i el compromís de seguir mantenint-lo i millorar-lo tot el que sigui possible perquè tots els santcugatencs el puguem gaudir.\nFinalitzades les obres a la façana sud del Monestir / Foto: Cugat Mèdia


SENSE PARAULES :: Libelista\nUn dia el senyor Feliu es troba un globus i decideix adoptar-lo. Junts comparteixen molts moments quotidians i són feliços. Fins que un dia, després duna sessió de cine i crispetes, el globus, de mica en mica, es comença a desinflar i per més que el senyor Feliu ho intenti, no hi ha res que lanimi. Només ho aconsegueix quan el deixa volar lliure cap al cel. El senyor Feliu li diu adeu, però aviat troba un substitut: un estel atrapat en un arbre.\nCuentos cortos de emoci... Pedro María García Franco


Joan Gòdia inaugura, diumenge, les noves dependències de la biblioteca de Fulleda\nEl condicionament i millora de les instal·lacions ha comptat amb un ajut del PDR de Catalunya 2007-2013\nEl director dels Serveis Territorials del Departament d’Agricultura, Alimentació i Acció Rural (DAR) a Lleida, Joan Gòdia, inaugurarà diumenge, 19 d’abril, a partir de les 11:30 hores, les noves dependències de la biblioteca municipal de Fulleda.\nEl condicionament i millora de les instal·lacions d’aquesta biblioteca ha comptat amb una subvenció corresponent a la línia d’ajuts per a la prestació de serveis bàsics per a I'economia i la població rural per un import de 13.800,3 euros, el setanta per cent de la qual a càrrec del DAR i la resta del FEADER. Aquest ajut s’inscriu dins del Programa de Desenvolupament Rural (PDR) de Catalunya per al període 2007-2013.\nTot seguit, a les 12:00 hores, tindrà lloc la presentació del llibre Agustina de Aragón, de l’escriptora M. Pilar Queralt, organitzada per l’Associació de Dones Marinada de Fulleda que, en acabar, també té previst dur a terme venda de llibres i de roses en col·laboració amb l’Ateneu Popular Garriguenc.\nInauguració de les noves dependències de la biblioteca de Fulleda\nCarrer el Forn, 1\n11:30|.Biblioteca Municipal (c. El Forn, 1)|Fulleda (Les Garrigues)\nEl director dels Serveis Territorials del Departament d’Agricultura, Alimentació i Acció Rural a Lleida, Joan Gòdia, inaugurarà les noves dependències de la biblioteca municipal de Fulleda.


Pt100 Pt1000 fabricant de Sensor de temperatura de resistència tèrmica i proveïdors - fàbrica preu - CAMON\nCasa > Producte > Termòmetre > Detector de temperatura de resistència\nPt100 Pt1000 sensor de temperatura de descripció del producte de sensor de temperatura de resistència tèrmica és un producte pot sentir temperatura i traduir-lo al senyal de sortida utilitzable. El sensor de temperatura és el nucli de l instrument de mesura de temperatura, gran varietat. Segons mètodes de mesura...\nSensor de temperatura és un producte sentir la temperatura i translateit en senyal de sortida utilitzable. El sensor de temperatura és el nucli de l instrument de mesura de temperatura, gran varietat. Segons mètodes de mesurament podria estar dividit en dos tipus: contacte i sense contacte, segons el material sensible i trets de component electrònic dividits en dues categories, resistència tèrmica i thermocouple.\n1. prova de temperatura de camp: prova de forn, tanc d'oli, dipòsit d'aigua, baixa temperatura andamp, camp de temperatura termòstat prova.\n2. transferència de filferro: per filferro de dos, tres de filferro sistema, prova de resistència de filferro quatre.\n3. alta resistència mecànica, resistència a alta temperatura i pressió rendiment.\n1. l'exactitud de mesura: 0,01 en l'escala de Richter; 0,1 l'uV i resolució MΩ 0.1\n2. el potencial parasitària escaneig interruptor: ≤0.4 uV\n3. temperatures: pica: (temperatura + 5 ~ 95 ℃)\nbaix temperaturethermostatbath:(80 ~ 100℃)\nforn d'alta temperatura: (300 ~ 1200℃)\n4. estabilitat del control de la temperatura: millor que 0,01 ℃/min (oilTank, dipòsit d'aigua, tanc baixa temperatura termòstat); 0.2℃ / min (forn tubular calibratge)\n5. la incertesa total: calibració thermocouple, incertesa de mesurament és millor que la de 0.7 ℃, repetibilitat error andlt; 0,25 ℃; Incertesa de mesurament de prova de resistència tèrmica és millor que 50 mk, repetibilitat error andlt; 10 mk\n6. comprovar el nombre: la thermocouple (1-8branch), Calefacció resistor (1-7branch) es pot comprovar al mateix temps\n7. treball d'alimentació: AC220V±10%, 50Hz i comptar amb un bon\nprotecció a terra\n8. el poder de forn d'alta temperatura: uns 2 kw\n9. poder de temperatura constant bany: uns 2 kw\nsistema de microcomputador de mesura i control del poder: andlt; 500\nSi estàs interessat en el sensor de temperatura pt100 pt1000 resistència tèrmica, Benvingut a l'engròs el producte de descompte amb preu barat de la fàbrica. És d'alta precisió i llarga durabilitat. I com un dels principals fabricants i proveïdors, també oferim el servei personalitzat per a vostè.\nHot Tags: sensor de temperatura pt100 pt1000 resistència tèrmica, fabricant, proveïdors, fàbrica, a l'engròs, personalitzat, preu, descompte, precisió\nTermòmetre de Mercuri del tub del metall cas V forma...\nXina Factory directament l'oferta més populars vòrte...


«El capellán del diablo», de Richard Dawkins - Revista Mètode\n«Cristians, jueus, musulmans… Que no s’acabarà mai l’Edat Mitjana!?» Aquesta exclamació, pronunciada per una mena de guerrer medieval en un dibuix d’El Roto publicat fa uns anys a El País, podria ser un bon resum del principal propòsit de Dawkins en aquest llibre heterogeni. El capellán del diablo, a pesar de prendre el títol d’una cita de Darwin, no és un llibre només d’evolució, igual com el seu autor, Richard Dawkins, no és només un biòleg evolucionista. No obstant això, l’enorme racionalitat de l’explicació darwiniana sobre l’origen de la vida i els canvis que pateixen les espècies al llarg del temps impregna tots els seus capítols en un intent d’estendre la raó de la ciència a l’àmbit de la quotidianitat. Una batalla que actualment manté Dawkins des de la Càtedra de Divulgació de la Ciència de la Universitat d’Oxford.\nEl llibre, publicat en la seua edició original el 2003, reuneix un conjunt d’articles, ressenyes, pròlegs i obituaris escrits per l’autor durant més de vint anys. El fet que alguns dels llibres o personatges de què parla, comuns per al lector anglo-nord-americà, siguen aliens al lector hispà no deixa de ser una nosa, si bé és cert que el llibre anima a bussejar en altres textos d’autors que comparteixen el compromís de Dawkins per la racionalitat. Peter Medawar, premi Nobel i al mateix temps gran divulgador de la ciència, és un referent constant al llarg de diversos capítols. El cas Sokal i la ridiculització que va fer del postmodernisme reben també una merescuda ressenya, i a Dennet el recomana i el cita per ser un filòsof de la ciència que es pren la molèstia de llegir ciència. Fins i tot recomana la lectura de Gould, desmuntant el mite del seu radical enfrontament i les tesis dels que consideren que els evolucionistes es divideixen en «gouldians» i «dawkinsians». Per a Dawkins, Gould no sols era un magnífic escriptor, d’ell arriba a dir: «no és un d’aquells intel·lectualoides, sinó un paio normal». I a pesar dels seus dissentiments, que apareixen reflectits en alguna de les ressenyes dels seus llibres incloses en aquesta obra, afirma: «Compartíem també molt, incloent-hi un fascinat delit davant el món natural i una apassionada convicció que aquestes meravelles no mereixen menys que una explicació purament natural.»\nA Dawkins li succeeix el mateix que a Medawar «quan ensuma la pretensiosa pseudociència es converteix en un home perillós». I així ho demostra en la seua feroç denúncia, entre altres casos, de l’homeopatia, de l’energia positiva que emanen els cristalls i del disseny intel·ligent. També aquesta perillositat, unida a una activa hostilitat sense embuts, la utilitza contra les religions, siguen aquestes organitzades o no organitzades, perquè són poderoses i influents, estan lliures d’impostos i es transmetren als nens indefensos.\nLa traducció, que és millorable, recull el subtítol canviat de l’edició americana: «Reflexions sobre l’esperança, la mentida, la ciència i l’amor». El mateix Dawkins es queixa en aquesta obra de com canvien els títols d’alguns dels seus llibres en travessar l’Atlàntic. Més honrat i menys altisonant resulta el subtítol de l’edició original anglesa («Essays selected») que fa una clara referència a la publicació prèvia dels articles que formen part d’aquest llibre, molts dels quals es poden trobar en <www.simonyi.ox.ac.uk/dawkins>.\nDesgraciadament alguns dels articles, publicats originalment fa quasi tres dècades, han perdut actualitat i frescor. És el cas d’alguns paràgrafs dedicats a la difusió del terme memètic en Internet reflectit en un dels articles que dedica a revisar la seua posició enfront del concepte de mem. En l’article, publicat primerament el 1998, Dawkins s’entreté analitzant i comentant xifres molt allunyades dels resultats que obtindríem avui utilitzant el Google.\nA pesar d’això, la majoria dels articles mantenen una vigència i un interès accentuat davant els temps que vivim. Temps en què les religions mantenen els seus privilegis com en l’Edat Mitjana i fan del món un lloc cada vegada més perillós i hostil. Temps en què abunden xarlatans de tot pelatge infiltrats en els mitjans de comunicació. En definitiva, temps necessitats de ciència i sensatesa. Llegir Dawkins ajuda a afrontar aquests temps. Llegiu-lo si sou científics, i llegiu-lo, sobretot, si no ho sou.\nEl capellán del diablo. / Richard Dawkins / Editorial Gedisa, Barcelona, 2005 / 352 pàgines.\nProfessor de Biologia i Geologia, IES Blasco Ibáñez, València\nEls perquès de Mètode El Temps de Mètode Notícies Focus verd Llibres